RML โชว์กำไรสุทธิ 59.9 ล้านบาท โต 1,896.6 %
ไรมอน แลนด์ กางผลประกอบการปี62 กว่า 3พันล้านบาท โต 8.9% พร้อมแบ็คล็อกในมืออีกกว่า 8 พันล้านบาท
10 มี.ค. 2563

นายไลโอเนล ลี ประธานเจ้าหน้าที่บริหาร บริษัท ไรมอน แลนด์ จำกัด (มหาชน) หรือ RML ผู้นำการพัฒนาอสังหาริมทรัพย์ระดับลักซ์ชัวรี่ของประเทศไทย เปิดเผยผลประกอบการปี 2562 บริษัท มีกำไรสุทธิ 59.9 ล้านบาท เพิ่มขึ้น 1,896.6%จากปีก่อน และมีรายได้รวม ?3,624.2? ล้านบาท เพิ่มขึ้น?8.9?% จากปีก่อน โดยบริษัทมียอดขายรอโอน (Backlog)? ณ วันที่ 31 ธ.ค. 2562 มีมูลค่ารวม 8,010.5? ล้านบาท นอกจากนี้ที่ประชุมคณะกรรมการบริษัทมีมติเสนอจ่ายเงินปันผลในอัตราหุ้นละ 0.015 บาท ในวันที่ 29 พ.ค. 2563
บริษัทรับรู้รายได้?3,624.2? ล้านบาท เพิ่มขึ้น?8.9?% จากปี 2561 ที่มีรายได้รวม 3,326.9 ล้านบาท มีกำไรสุทธิ 59.9 ล้านบาท เพิ่มขึ้น 1,896.6% จากปีก่อนที่มีกำไรสุทธิ 3 ล้านบาท
การเติบโตด้านรายได้มาจากการโอนโครงการคอนโดมิเนียมซึ่งรวมถึง The Lofts Asoke, The Diplomat 39, และ ล่าสุด The Lofts Silom ที่เพิ่งสร้างเสร็จพร้อมโอน เมื่อเดือนธันวาคมที่ผ่านมา อีกทั้งโครงการอื่น ๆ รวมทั้งสิ้น 9 โครงการ นอกจากนั้นบริษัทยังมีรายได้จากกลุ่มธุรกิจที่สร้างรายได้ประจำ ซึ่งรวมถึงธุรกิจอาหารและเครื่องดื่ม 45.1 ล้านบาท รายได้อื่น ๆ 320.1 ล้านบาท ประกอบด้วย ค่าเช่าและค่าบริการ รายได้ค่าธรรมเนียมการตลาด ค่าบริหารโครงการ ค่าธรรมเนียมการค้ำประกัน และดอกเบี้ย
สำหรับผลประกอบการ ไตรมาส 4 ปี 2562 บริษัทมีรายได้รวม 557.5 ล้านบาท โดยรายได้ส่วนใหญ่มาจากโครงการ The Lofts Asoke, The Diplomat สาทร, และ The Lofts Silom ทั้งนี้รายได้ที่ลดลงในไตรมาสนี้เป็นไปตามการคาดการณ์ของบริษัท เนื่องจากโครงการสำคัญใหม่ที่เริ่มทยอยรับรู้รายได้ คือ The Lofts Silom เพิ่งเริ่มโอนรับรู้รายได้ในเดือนธันวาคม 2562 ซึ่งรายได้ส่วนใหญ่จากโครงการนี้จะไปรับรู้ในปี 2563 สำหรับกำไรขั้นต้นในไตรมาส 4/2562 บริษัทมีกำไรขั้นต้นเพิ่มขึ้นเป็น 29.4% จาก 25.4% ในไตรมาสเดียวกันของปีก่อน อย่างไรก็ดี บริษัทมีผลขาดทุนสุทธิ ?129.0? ล้านบาทในไตรมาสนี้ เนื่องจากบริษัทอยู่ในระหว่างการขยายธุรกิจทำให้มีค่าใช้จ่ายในการขายและบริหารสำหรับการศึกษาโครงการใหม่อย่างต่อเนื่อง
ทั้งนี้กำไรขั้นต้นและอัตรากำไรขั้นต้นในปี 2562 ปรับตัวเพิ่มขึ้นจากปี 2561 เนื่องจากในปี 2561 รายได้ 43.1% ของรายได้รวมมาจากการขายโครงการที่ให้ส่วนลดพิเศษ และโครงการที่มีอัตรากำไรขั้นต้นต่ำ เช่น โครงการยูนิกซ์ เซาท์พัทยา มีการให้ส่วนลด เพราะเป็นโครงการเก่าที่สร้างเสร็จพร้อมโอนตั้งแต่ปี 2558
อีกทั้งเป็นโครงการที่มีกลุ่มลูกค้าแตกต่างจากกลุ่มที่บริษัทมีความเชี่ยวชาญและไม่ได้อยู่ในทำเลที่บริษัททำธุรกิจเป็นหลัก ทำให้บริษัทต้องการปิดการขายโครงการนี้โดยเร็ว รวมถึงโครงการ The Diplomat 39 และ The Diplomat สาทร มีอัตรากำไรขั้นต้นต่ำ เพราะเป็นโครงการที่ซื้อมาเพื่อขายและรับรู้รายได้ทันที ซึ่งไม่ต้องรับความเสี่ยงในการดำเนินการก่อสร้าง
ณ วันที่ 31 ธันวาคม 2562 บริษัทมียอดขายรอโอน (Backlog) รวมมูลค่า 8,010.5 ล้านบาท จาก 7 โครงการ คือ โครงการ เทตต์ ทเวลฟ์ , โครงการเดอะ?ลอฟท์?สีลม, โครงการดิ เอสเทลล์ พร้อมพงษ์, โครงการเดอะ ลอฟท์ ราชเทวี, โครงการเดอะ ลอฟท์ อโศก, โครงการเดอะ ดิโพลแมท39 ?และโครงการ ยูนิกซ์ เซาท์พัทยา
นอกจากนี้ที่ประชุมคณะกรรมการบริษัทมีมติอนุมัติเสนอจ่ายเงินปันผลจากกำไรสะสมที่ยังไม่ได้จัดสรรในอัตราหุ้นละ 0.015 บาท สำหรับรอบปีบัญชีสิ้นสุดวันที่ 31 ธ.ค. 2562 คิดเป็นจำนวนเงิน 62.6 ล้านบาท โดยการจ่ายเงินปันผลจะจ่ายให้แก่ผู้ถือหุ้น ที่มีรายชื่อปรากฏอยู่ในสมุดทะเบียนผู้ถือหุ้นที่มีสิทธิในการรับเงินปันผล (Record Date) ณ วันที่ 13 พ.ค. 2563 และกำหนดจ่ายเงินปันผลในวันที่ 29 พ.ค. 2563 โดยเตรียมขออนุมัติจากที่ประชุมสามัญผู้ถือหุ้น ประจำปี 2563 ในวันที่ 30 เม.ย. 2563
ความผันผวนของสภาพเศรษฐกิจระดับมหภาคในช่วงปี 2562 ยังคงมีผลกระทบต่อเนื่องจนถึงปี 2563 แม้ว่าสภาวะการของสงครามการค้าระหว่าง สหรัฐอเมริกา และ จีน จะเริ่มคลี่คลายแล้ว แต่ประชากรโลกกลับยังต้องเผชิญกับปัญหาใหม่คือ ภัยคุกคามของโรคระบาดโควิด-19 ซึ่งก่อให้เกิดความเสี่ยงในด้าน สุขภาพ การค้า และการติดต่อระหว่างประเทศ บริษัทเฝ้าระวังและติดตามสถานการณ์อย่างใกล้ชิด เพื่อรับมือป้องกันและปรับแผนการดำเนินงานเพื่อลดผลกระทบจาก โควิด-19 นี้
นอกจากนั้น หลังจากที่คณะกรรมการนโยบายการเงิน ธนาคารแห่งประเทศไทย?ได้ประกาศปรับลดอัตราดอกเบี้ยนโยบายถึง?3?ครั้ง ตั้งแต่เดือนสิงหาคม?2562 จาก?1.75%?ต่อปี มาเป็น?1.00% ต่อปีในเดือนก.พ. 2563? ซึ่งถือเป็นระดับอัตราดอกเบี้ยนโยบายที่ต่ำสุดเป็นประวัติการณ์ บริษัทมองว่าอัตราดอกเบี้ยที่ลดลง เป็นผลดีต่อธุรกิจอสังหาริมทรัพย์ในด้านต้นทุนที่ลดลง สำหรับบริษัทผู้พัฒนาโครงการและลูกค้าผู้ซื้อโครงการ?
แม้ว่าเศรษฐกิจในภาพรวมจะชะลอตัว แต่บริษัทยังมีมุมมองที่เป็นบวกและเชื่อว่า ตลาดโครงการที่อยู่อาศัย ยังสามารถดึงดูดความต้องการของลูกค้ากลุ่มเป้าหมาย ที่ซื้อโครงการเพื่ออยู่อาศัยของตนเอง และเป็นทรัพย์สินเพื่อการลงทุนระยะยาว ยิ่งไปกว่านั้น บริษัทยังคงดำเนินงานตามแผนกลยุทธ์การกระจายความเสี่ยงโดยสร้างธุรกิจที่ก่อให้เกิดรายได้ประจำเพื่อสร้างรายได้ที่มั่นคงและต่อเนื่อง